Mga Kahilingan Para sa Banal na Oras 


Isulat ang mga ito o iba pang mga intesyon sa kapirasong papel at ihulog sa kahong nauukol ditto. 


Para sa paghahanap - buhay 

Para sa pagbabalik loob 

Para sa mga namatay 

Para sa mga may sakit 

Para sa kahilingang pangkaluluwa 
Para sa kahilingang pansamantala 
Para sa masayang kamatayan 

Para sa lalong mabuting kalagayan 
Para sa mga magulang 

Para sa mga masayang pakikiisang- 
dibdib 

Para sa magasawa 

Para sa mga anak 


Para sa isang matagumpay na 
pagtitistis 


Para sa ligtas na panganganak 


Para sa tagumpay sa paghahanap- 
buhay 


Para sa isang namatay na kaibigan 
Para sa namatay na kamag-anak 


Para sa isang matagumpay na 
pagsusulit 


Para sa angkan at mga kamag-anak 
Para sa paglaban sa tukso 

Para sa banal na kalinisan 

Para sa kapayapaan 

Para sa mga pari at relihiyoso 

Para sa kapayapaan ng pag-iisip 
Para sa makasalanan 


Para sa pagbabalik sa mga 
Sakramento 


Para sa sugapang mang-iinom 
Para sa kanais-nais na pagsusuri 
Para sa paggaling 

Para sa kapatawaran 


Para sa pagkakasundo 


APOSTOLADO NG PANALANGIN 


ADAMSON UNIVERSITY CHAPTER 


BANAL NA ORAS SA HARAP NG 
KAMAHAL - MAHALANG PUSO NI JESUS 
SA SANTISIMO SAKRAMENTO 


BANAL NA ORAS SA HARAP NG 
KAMAHAL - MAHALANG PUSO NI JESUS 
SA SANTISIMO SAKRAMENTO 


Ang lahat ng mga panalangin ay kailangang dasalin nang malakas maliban kung ipag- 
uutos ang pagdarasal nito ng mahina. Kailangang huminto sandal sa mga nakamarka. 


Ang isang mamumuno ay maaaring gumanap ng tungkulin ng Pari, kung ang Pari ay abala 
sa kumpisalan 


UNANG SANGKAPAT 
PAGTATANGHAL NG SANTISIMO SAKRAMENTO 


Pagkatapos ng paunang salita, ilalabas ng pari ang santisimo sakramento sa tabernakulo 
at ilalagay sa loob ng monstrance. Habang ginagawa ito, ang bayan ay inaanyayahan upang 
awitin ang himno. 


Pinuno: Magandang hapon, mga minamahal na kapatid sa Panginoon! Ngayong 
hapon ay inaanyayahan ang lahat upang makiisa sa mataimtim na 
pagdarasal upang pagnilayan ang pagpapakasakit at muling 
pagkabuhay ni Jesukristo, ating Panginoon. Sa banal na oras na ito, 
ating pakaiisipin ang ating mga nagawang kasalanan at magsisi upang 
magpagbuti ang buhay kapiling ang ating Diyos. Nawa'y maging bukal 
ito ng kapayaan ng ating mga puso. 


Magsiluhod ang lahat. 


OSTYA NG KALIGTASAN (O Salutaris Hostia) 
O Ostya ng kaligtasan, 
Pinto ng Langit na Bayan, 
Tulong mo laban sa kaaway, 


Mangyaring sa ami'y ibigay 


Puri sa Diyos na Maykapal, 
Sa tatlong Personang marangal, 
Poon nawa'y aming makamtan, 
Ang langit na masayang bayan. 


Amen. 


PAG-AALAY SA BANAL NA ORAS 


Pari at Lahat: 


Pari: 


Kamahal-mahalang Mananakop, Manunubos ng sangkatauhan, 
naniniwala kaming Ikaw ay naririyan sa Banal na Sakramentong 
nasa aming harapan. Ninanais naming gamitin itong oras sa 
pagsamba at pagninilaynilay upang ibigay sa Iyo ang kataas- 
taasang karangalan at luwalhati at upang maghandog ng maliit 
na pagbabayad sa aming kasalanan at sa mga kasalanan ng 
sandaigdigan. Ninanais din naming iukol ang Banal na Oras na 
ito upang magpasalamat sa lahat ng iginawad Mong mga biyaya 
sa amin. Ninanasa rin naming magtamo sa aming 
kapakinabangan at ng mga kaluluwa sa Purgatoryo, ng maraming 
mga indulhensiyang ibinibigay ng debosyong ito. At buong 
pusong idinadalangin naming na papanaungan Mo kami ng 
Iyong mga pagpapala, gayon din naman sa lahat ng aming mga 
kabataan dito sa aming tinubuang-bayan at sa ibang lupain. O 
Jesus, habang kami'y nasa Iyong kamahal-mahalang harapan, 
ipinasiya naming limutin ang lahat na gawain, ang aming 
alalahanin, limutin ang mundo at ang kanyang magdarayang 
ligaya, at iukol ang lahat naming pag-iisip na buong-buo sa Iyo 
sa pag-aalay sa Iyo ng kataas-taasang pagsamba at pagnilaynilay 
ng Iyong ulilang pamumuhay sa aming mga Tabernakulo. 


Amen. 


O Panginoong Hesukristo, Ikaw na nangakong kung mayroong 
dalawa o tatlo na nagkakasama upang magdasal, Ikaw ay nasa 
kanilang piling, ibaling Mo ang Iyong tingin sa aming Iyong mga 
anak na nagkakatipon sa Iyong harapan, upang parangalan ang 
Iyong kamahal-mahalang Puso at upang makilala Ka at mahalin 
ng lahat. Lumapit Ka sa aming piling, O Matamis na Hesus, 
punuin Mo ng Iyong mga biyaya at pasiklabin ang Iyong pag- 
ibig sa aming mga puso. 


O Jesus, ang aming mga dalangin ay Iyong tugunin sa aming 
pagkaluhod sa Iyong harapan. 


Lahat: 


Pari at Lahat: 


Pari: 


Lahat: 


Pari at Lahat: 


O Puso ni Hesus, dinggin at ipagkaloob ang aming mga 
panalangin. O Puso ng Pag-ibig, inilalagay ko ang lahat kong 
pagtitiwala sa Iyo. Kinatatakutan ko ang lahat ng bagay mula sa 
aking kahinaan datapwa't umaasa ako sa lahat ng bagay mula sa 
Iyong kabutihan. 


O Panginoong Hesukristong nagsabi, *Humingi ka at ikaw ay 
tatanggap, humanap ka at iyong makikita, kumatok ka at ikaw ay 
bubuksan," ipagkaloob Mo ang aming pamanhik, sa aming 
nagsisihingi ng Iyong mabathalang biyaya upang Ikaw ay ibigin 
namin ng buong puso, sa lahat ng aming mga salita, at gawa, at 
upang purihin naming lagi, Ikaw na nabubuhay at naghahari, 
magpasa walang hanggan. 


Amen. 


O Hesus, ang aming mga dalangin ay Iyong tugunin sa aming 
pagkaluhod sa Iyong harapan 


O Puso ni Hesus, dinggin at ipagkaloob ang aming mga 
panalangin. O Puso ng Pag-ibig, inilalagay ko ang lahat kong 
pagtitiwala sa Iyo. Kinatatakutan ko ang lahat ng bagay mula sa 
aking kahinaan datapwa't umaasa ako sa lahat ng bagay mula sa 
Iyong kabutihan. 


O Kasintasintahang Mananakop, walang hanggang kabaitan, at 
walang ninanais kundi ang aming kapakanan, sa Iyong kabanal- 
banalang Puso nanggaling ang mga salitang sumusunod ng Iyong 
pag-ibig. “Halikayo at magsilapit sa akin, ang lahat ng 
babibigatan ng kanilang dalahin at Aking pagagaanin.” Sa pag- 
asa sa pangakong ito sa Iyong walang hanggang pagkamaawain, 
kami ay lumalapit sa Iyo at sa lubos na kababaan ng aming puso, 
ay aming isinasamo na pagkalooban Mo kami ng biyayang 
aming hinihingi rito sa Banal na Oras. 


(Panandaliang himinto upang dasalin ang mga kahilingan sa 
mababang tinig) 


Pari: 


Bayan: 


Nguni’t kung ang aming hini-hiling sa Iyo ay hindi sa 
ikaluluwalhati ng Diyos o sa kaligtasan ng aming mga kaluluwa, 
ipagkaloob Mo sa amin kung anuman ang natutungo sa dalawang 
bagay na iyan. 


Amen. 


O Hesus, ang aming mga dalangin ay Iyong tugunin sa aming 
pagkaluhod sa Iyong harapan 


O puso ni Jesus, dinggin at ipagkaloob ang aming mga 
panalangin. O Puso ng Pag-ibig, inilalagay ko ang lahat kong 
pagtitiwala sa Iyo. Kinatatakutan ko ang lahat ng bagay mula sa 
aking kahinaan datapwa’t umaasa ako sa lahat ng bagay mula sa 
Iyong kabutihan. 


PAMBUNGAD NA PANALANGIN 


Pari: 


Bayan: 


Ama naming makapangyarihan, ikaw ang banal na nag- 
aanyayang maging ganap sa pag-ibig ang tanan at nagbubunsod 
sa marami upang ang Iyong Anak ay sundan. Ipagkaloob Mong 
ang Iyong mga pinili para sa tanging kapalaran sa 
pagpupunyaging magbagong-buhay ay maging tanda ng iyong 
paghahari sa sambayana"t sanlibutan sa pamamagitan ni 
Hesukristo kasama ng Espiritu Santo magpasawalang hanggan. 


AMEN. 


PAGPAPAHAYAG NG MABUTING BALITA 


Tatayo ang lahat bilang pagbubunyi sa Mabuting Balita. 


Aawitin ang Aleluya. 


Pari: 
Bayan: 
Pari: 


Bayan: 


Pari: 


Aleluya! Aleluya! 
Ako'y puno, kayo'y sanga: 
kapag ako ay kaisa, 
kayo'y t'yak na namumunga. 


Aleluya! Aleluya! 


Sumainyo ang Panginoon. 
At sumaiyo rin. 
Ang Mabuting Balita ng Panginoon ayon kay San Lucas 


Papuri sa iyo, Panginoon. 


Noong panahong iyon, si Hesus ay tinanong ng mga Pariseo 
kung kailan itatatag ng mga Pariseo kung kailan itatatag ang 
kaharian ng Diyos. Sumagot siya, “Ang pagsisimula ng 
paghahari ng Diyos ay walang makikitang palatandaan. At wala 
ring magsasabing nagsisimula na roon o rini. Sapagkat ang 
totoo'y nagsimula nang maghari ang Diyos sa puso ng mga 
nananalig sa kanya.” 


At sinabi niya sa mga alagad, “Darating ang panahong 
hahangarin ninyong makita ang isa sa mga araw na Anak ng Tao, 
ngunit hindi ninyo makikita iyon. At may magsasabi sa inyo, 
“Naroon siya!” o, “Narini siya! Huwag kayong pumunta upang 
siya'y hanapin. Sapagkat pagsapit ng takdang araw, ang Anak ng 
Tao'y darating na parang kidlat. Ngunit kailangan munang 
magbata siya ng maraming hirap, at itakwil ng mga tao sa 
ngayon.” 


Ang Mabuting Balita ng Panginoon. 


Bayan: Salamat sa Diyos. 


PANALANGIN KASAMA AT PARA SA MGA KABATAAN 


Home Documents Panalangin Kasama at Para sa mga Kabataan 
Panalangin Kasama at Para sa mga Kabataan 
December 6, 2018Documents 


(Panalangin Para Sa 2019 Taon Ng Mga Kabataan) 


Pari at Bayan: Diyos, aming Ama, Kami ay natitipon bilang Simbahan, ang 
Katawan ni Kristo, at sa pamamagitan ng Iyong Banal na 
Espiritu, ipinapanalangin namin ang aming mga kabataan sa 
Taon ng mga Kabataan. 


Sa iyong dakilang awa, ipinadala mo si Jesus, ang Iyong Anak, 
na lumaki bilang isang kabataan kasama ng mga kabataan, 


naging halimbawa para sa mga kabataan, at itinalaga ang mga 
kabataan sa Iyo. 


Pakinggan ang aming mga kabataan sa bawat sandali na ipinapahayag nila: 


Pari: Kami ay MINAMAHAL. 
Bayan: Pinupuri ka namin sa iyong pagmamahal sa amin, 


na nagliligtas sa amin at nagbibigay ng kahulugan sa aming 
buhay. 


Pari: 


Bayan: 


Pari: 


Bayan: 


Pari at Bayan: 


Kami ay BINIBIYAYAAN. 


Nagagalak kami sa maraming biyaya na ipinagkakaloob mo sa 
amin, pinagyayaman kami at ang aming mga komunidad. 


Kami ay BINIBIGY ANG KAPANGY ARIHAN. 


Tinatanggap namin ang Iyong Espiritu, 


Siya na nag-uudyok sa amin upang ibahagi ang Iyong 
pagmamahal at biyaya lalo na sa iba pang mga kabataan. 


Sa panahong ito ng Taon ng mga Kabataan, tulungan nawa ang 
mga kabataan ng aming bansa na maranasan si Kristo na palaging 
tinitingnan kami ng may pag-ibig tulad ng ginawa Niya sa 
mayamang binata, sa mga alagad sa daan patungong Emaus, at 
sa mga naghahanap sa Inyong Kaharian. 


Hubugin nawa kami sa pamamagitan ng Iyong Banal na 
Espirituna maging mga kapani-paniwalang gabay para sa aming 
mga kabataan, tulad ni Maria Magdalena, saksi at misyonera ng 
Pagkabuhay na Mag-uli, upang maging kasama sa MISYON: 
malugod na ipinapahayag si Kristo na namatay at muling 
nabuhay. 


Alagaan Mo kami at ang aming mga kabataan sa pamamagitan 
ng Iyong Salita at Eukaristiya, upang tuwina naming piliin ang 
maging nagbibigay-buhay, lalo na sa mga dukha, naliligaw ng 
landas, at mga tumatanggap lamang ng mumo sa lahat ng bagay 
sa mundong ito. 


Kasama ang aming mga kabataan, nawa'y matularan namin ang 
halimbawa ng aming Inang Maria,na ang OO sa Iyo, O Diyos, ay 
nagbigay daan sa katuparan ng iyong Banal na Kalooban. 


Pari: Kami ay dumadalangin sa pamamagitan ni Kristo 
na aming Panginoon 


Bayan: Amen. 


San Pedro Calungsod, patron ng mga kabataang Filipino. 


Ipanalangin mo kami. 


PAGPAPAHAYAG NG KATAPATANG-LOOB SA DIYOS 
Sa bawat pahayag, itutugon ng bayan ang mga salitang, "Iniibig Kita, O Diyos ko.*" 

Diyos Ama sa Langit,” 

Diyos Anak, na tumubos ng sanlibutan, 

Diyos Espiritu Santo. 

Santisima Trinidad, na iisang Diyos, 

Ikaw na pag-ibig na walang katapusan, 

Ikaw na naunang umibig sa akin, 

Ikaw na nagutos sa aking umibig sa Iyo, 

Ng buo kong puso, 

Ng buo kong kaluluwa, 

Ng buo kong diwa, 

Ng buo kong lakas, 

Higit sa lahat ng pag-aari at karangalan. 

Higit sa lahat ng mga kasayahan, at pag-aaliw, 

Higit sa aking sarili, 


Higit sa anumang aking ari-arian, 


Higit sa lahat ng mga tao at mga anghel, 

Higit sa lahat na Lalang na mga bagay sa langit at lupa, 
Alang-alang lamang sa Iyong sarili, 

Sapagka't Ikaw ang naghaharing Kabutihan 

Sapagka't Ikaw ang karapatdapat ibigin ng walang hanggan, 
Kahit na hindi Mo ipinangako sa akin ang langit, 

Kahit na hindi Mo ako pinagbantaan ng impiyerno, 

Kahit na nasain Mong patikman ako ng kakulangan at kasamaang-palad, 
Sa kayamanan at sa karukhaan, 

Sa kasaganaan at kasawian, 

Sa kalusugan ng katawan at sa pagkakasakit, 

Sa lumilipas na panahon at magpakailan man, 


Sa pakikipag-isa ko sa pag-ibig na siyang pag-ibig sa Iyo ng lahat ng mga 
Santo sa langit, 


Sa pakikipag-isa ko sa pag-ibig na siyang pag-ibig sa Iyo ng lahat ng mga 
anghel sa langit. 


Sa pakikipag-isa ko sa pag-ibig ng Pinagpalang Birhen sa Iyo, 
Sa pakikipag-isa ko sa Iyong pag-ibig sa Iyong sarili na walang hanggan. 


PANGKALULUWANG PAKIKINABANG 


Pari at Bayan: O Hesus ko, ako ay sumasampalataya na naririyan Kang tunay 
sa napakabanal na Sakramento. Iniibig Kita ng higit sa lahat ng 
bagay at ninanais kong tanggapin Ka sa aking kaluluwa. 
Yayamang hindi Kita maaaring tanggapin ngayon sa pakabanal 
na Sakramento, halina at pumasok sa aking kaluluwa. Niyayakap 
Kita ngayong Ikaw ay naririto na, isinasama ko ang buong sarili 
ko sa Iyo, huwag Mong ipahintulot na sa Iyo ako'y mahiwalay 
magpakailan man. 


Pinuno: 


#INSERT SONG? 


Amen. 


Magsitayo ang lahat. 


PANGALAWANG SANGKAPAT 


Pinuno: 


Pari at Bayan: 


PANALANGIN 
SAKRAMENTO 


Pari at Bayan: 


Magsiluhod ang lahat. 


O Hesus na Diyos, nag-iisa ngayong hapon sa napakaraming 
dambana, walang dumadalaw o sumasamba, inihahandog ko sa 
Iyo ang aking maralita nguni't umiibig na puso. 


Nawa'y ang bawa't tibok noon ay maging isang dasal ng pag- 
ibig para sa Iyo. Ikaw na laging tumatanod sa ilalim ng talukbong 
ng tabernakulo, sa Iyong pag-ibig ay hindi Ka natutulog at kalian 
man'y hindi Ka napgod sa pagtatanod sa mga makasalanan. O 
mabait na Jesus, minamahal Kita. Ako ay tunay na nalulumbay 
sapagka't Ikaw ay aking dinusta. O namamanglaw na Jesus, 
nawa'y ang puso ko ay maging isang ilawan, na ang liwanag 
noon ay laging magningas at kumislap para sa Iyo lamang. 
Basbasan Mo ako, O Jesus, pumarito Ka sa aking puso ng pag- 
ibig para sa Iyo. Gawin Mo ako, O Jesus, na tunay na Iyo. Kunin 
Mo itong aking nalilisyang puso. Akayin Mo iyon sa gitna nitong 
lupang kahapis-hapis. Puso ni Jesus, pakinggan Mo ako. Na sa 
huling sandal ng aking buhay, na sa pagpikit ng aking mga mata, 
sa oras na iyon lumapit Ka, O matamis na Jesus, pakinggan Mo 
ako. Magbantay Ka, O tagapagtanod ng Tabernakulo, tanuran 
Mo ang nababagot na daigdig sa naliligaw na kaluluwa at sa 
Iyong nalulumbay na anak. 


Amen. 


SA PUSO NI JESUS SA KABANAL-BANALANG 


O katamis-tamisang Jesus, hayaan Mong ilagay ko sa Iyong 
banal na paanan ang aking bahagi sa araw-araw ng kaligayahan, 
pakikipaglaban at mga kalumbayan, ang aking mga pag-asa at 
panimdim, at Ikaw na katahimikan ng Iyong banal na dambana, 
magiliw na yakapin Mo ang lahat na ito sa Iyong Banal na Puso. 


Aliwin Mo ang aking mga pag-aalinlangan, payapain Mo ang 
aking mga panimdim, at ikaloob Mo na sa araw-araw ako ay 
lalong makipag-isa sa Iyo. 


O Puso ni Jesus sa kabanal-banalang Sakramento, naguumapaw 
sa kahinahunan, pagkamadamayin, at kawanggawa, itago sa 
kalaliman ng Iyong awa ang lahat ng aking kawalang-katarungan 
at lahat ng aking kapabayaan. Iniaalay ko sa Iyo ang lahat ng 
aking gawain at paghihirap, kalungkutan, at hapis 
ipinagtatagubilin ko sa Iyo ang aking buhat at kamatayan. 


Amen. 


PANAHON NG PANALANGING TAHIMIK 


Imunimungkahi kung hindi magpaparinig ng isang sermon sa panahong ito ay 
kailangang patayin ang lahat ng mga ilaw sa loob ng simbahan maliban sa mga nag- 
iilaw sa dambana. Sa loob ng panahong ito, babasahin nang dahan-dahan ng pari o 
namumuno ang anumang basahin sa pagninilay-nilay. 


IKATLONG SANGKAPAT 
ANG PAGBABAYAD-PURI 


Pari at Lahat: 


Bathalang Tagapagligtas ng mga kaluluwa! Kami”y nagpapatira 
sa harapan ng Iyong kapangyarihan, gulong-gulo ang mga isipan. 
Ang mga mata nami' y nakalingon sa napabayaang Tabernakulo. 
Doon Ka nakukulong, nalulumbay sa paghahangad ng aming 
pag-ibig. Kami'y nagdadalamhati sapagka't Ikaw ay 
nakalimutan na ng mga kaluluwang Iyong tinubos, pinawalang- 
halaga ang Iyong Dugo, ang Iyong pagpapakasakit ay “di 
nagbigay-bunga, ang Iyong pag-ibig ay itinakwil. Ganoon pa 
man, sapagka't sa Iyong pagpapakumbaba ay pinabayaan Mo 
kami ngayong gabing makisama sa Iyong kalungkutan, at ilahok 
ang aming mga luha sa luhang alang-alang sa ami'y nanggaling 
sa Iyong banal na mga mata, at sa dugong tumulo sa Iyong 
kamahal-mahalang Puso, nananalangin kami sa Iyo. Jesus na 
mahal, para sa mga taong hindi nagdarasal. Pinupuri Ka naming, 
para sa mga taong nagsasalita ng masasama tungkol sa Iyo. 


Pari: 


Sinasamba Ka naming sa halip ng mga taong lumalapastangan sa 
Iyo. Sa bawa't sandal ngayong gabi, sa pakikipagkalas sa mga 
mabisang pagnanais ng Iyong mapagmahal na Puso, ibig naming 
purihin Ka ng buong kakayahan ng aming kaluluwa. 


Amen. 


O Panginoon, iakyat nawa sa Iyo ang hibik ng aming 
pagbabayad-puri at pagsisisi ng aming nagtititkang puso! 


(Sa bawat pahayag, itugon ang salitang, “Patawad, O Panginoon, 
Patawad.” “) 


Sa aming mga kasalanan, ang mga kasalanan ng 
aming mga magulang, kapatid at kaibigan, at sa mga 
kasalanan ng buong mundo.” 


Sa kataksilan at kalapastanganan sa Diyos, sa 
pagkapoot at pagmamasamang loob. 


Sa tungayaw, sa paglapastangan ng araw na 
pinangingiling, 
Sa mga iskandalo at kahalayan. 


Sa pag-uumit at kalukuan, sa karuwagan at sa 
kahinaan ng loob, 


Sa paglabag sa Inang Santa Iglesya, at sa pagsuway 
sa ayuno, 


Sa sala ng mga mag-asawa, sa pagpapabaya ng mga 
magulang, sa kamalian ng mga bata. 


Sa mga pagkakasala laban sa Banal na Ama, 


Sa mga pahirap laban sa mga obispo, saserdote, sa 
mga banal, at sa mga birheng banal, 


Sa mga paslang na inihahandog sa Iyong mga 
larawan, sa paglapastangan sa mga simbahan, sa mga 
pamamaslang sa mga Sakramento, at sa mga kadustaan sa 
karangal-dangal na Tabernakulo. 


Lahat: 


Pari: 


Sa mga sala ng mga walang kabanalan at 
palatungayaw na pahayagan, sa mga nakakikilabot na mga 
bitag ng mga sektang lihim. 


Sa mga matapat na nag-aalanganin, sa mga 
makasalanang umilag sa biyaya at sa lahat na naghihirap. 


Maawa Ka, Panginoon. Maawa Ka. 


Patawarin Mo, Panginoong mahal, at kaawaan Mo ang 
isang lalung -- lalong nangangailangan ng Iyong biyaya. 
Itali Mo ang aming salawahang puso sa pinto ng Iyong 
Tabernakulo. Paramdamin Mo kami ng init ng banal na 
pag-ibig. Nawa'y magdalamhati sila at umantak sa 
kanilang di-pagkilala ng utang na loob, at sa kanilang 
paghihimagsik, tumangis nawa sila ng luhang dugo; 
mabuhay nawa sila at namatay sa pag-ibig. 


Amen. 


ISANG PAGBABAYAD-PURI SA BANAL NA PUSO NI JESUS 


Pari at Bayan: 


O nakagigiliw na Puso ni Jesus, nagliliwanag sa pag-ibig 
dahil sa amin at nag-aalab sa sikap para sa aming 
kaligtasan! O Puso, lagi nang naramdamin sa aming 
kahirapan at sa kalunos-lunos na bunga ng aming mga 
kasalanan, mayaman sa awang walang hanggan upang 
pagalingin ang sugat ng aming kaluluwa! Marapating 
malasin kami ng buong kapakumbaang naninikluhod sa 
Iyong harapan, nagpapahayag ng aming lumbay na galling 
sa aming mga puso, dahil sa kalamigan at pagwawalang 
bahala, na aming ganti sa mga di-mabilang nang 
pakinabang na ipinagkaloob Mo sa amin. Dala ng isang 
malalim na pagdaramdam sa mga kadustaan na isinalansan 
sa Iyo ng aming mga kasalanan at kasalanan ng iba, kami 
ay pumarito upang gumawa ng isang pagbabayad-puri sa 
Iyong Pinakabanal na Kadakilaan. Ang aming mga 


kasalanan ang pumuspos sa Iyong Puso ng kapaitan yaong 
bigat ng aming pagkakasala ang nagdiin sa Iyong mukha 
sa lupa roon sa Halamanan ng Oliba at ipinangyari na Ikaw 
ay mamatay sa paghihirap at dalita sa Krus. Nguni't 
ngayon nagsisisi at namamanglaw, kami'y nagpapatira pa 
sa Iyong paanan at namamanhik ng Iyong kapatawaran. 


O Kagiliw-giliw na Puso ni Jesus, siyang pinagmumulan 
ng totoong pagsisisi at laging mahabagin sa magsisising 
makasalanan, ipagkaloob Mo sa aming mga puso ang diwa 
ng pagdurusa at ibigay Mo sa aming mga mata ang bukal 
ng luha upang aming tangisan ng taos sa loob ang aming 
mga kasalanan ngayon at hanggang sa katapusan ng aming 
mga buhay. O, kung maaari lamang naming katkatin 
yaong mga kasalanan sa pamamagitan ng aming dugo! 


Patawarin Mo sila, O Panginoon, sa Iyong habag, 
patawarin at akitin sa Iyo ang lahat ng gumawa ng 
kawalang pitagan at kapaslangan laban sa Iyo sa 
Sakramento ng Iyong Pag-ibig, at sa ganitong paraan at 
magbigay ng isa pang katunayan na ang Iyong awa ay higit 
sa lahat ng Iyong mga gawain. O Mabathalang Jesus, nasa 
Iyo ang awa at saganang katubusan. Iadya Mo kami sa 
aming mga kasalanan. Tanggapin Mo ang nasang tapat sa 
loob na ngayon ay aming inaaliw, at ang banal na 
pagtalaga na Pamula ngayon kami'y magiging matapatin 
sa Iyo. At, upang husayin naming ang aming mga pasiya 
na magbagong-loob, ng pagkilala ng utang na loob, 
ipinagdalamhati ng Iyong pinakamagiliwing Puso, 
pinapasiyahan naming na sa panahong darating iibigin at 
laging parangalan Ka naming sa pinakarapatdapat 
sambahing Sakramento ng Dambana, na lagi Kang doroon 
upang dinggin at ipagkaloob ang aming mga kahilingan at 
upang maging pagkain at buhay ng aming mga kaluluwa. 
O Jesus na maawain, maging Tagapaggunita Ka namin sa 
Iyong Mabathalang Amang , aming mabigat na 
pinagkasalanan, pagtibayin Mo ang aming tagapagkupkop 
at pag-asa kung kami'y nagkasala, gayon din mangyaring 


maging lakas at alalay ng aming pagsisisi, upang walang 
anumang bagay sa kabuhayan o sa kamatayan muling 
maghiwalay sa amin sa Iyo. 


Amen. 


IKAAPAT NA SANGKAPAT 
LITANYA SA KAMAHAL-MAHALANG PUSO NI HESUS 


Pari: Panginoon, maawa Ka sa amin 
Bayan: Panginoon, maawa Ka sa amin 
Pari: Kristo, maawa Ka sa amin 
Bayan: Kristo, maawa Ka sa amin 
Pari: Panginoon, maawa Ka sa amin 
Bayan: Panginoon, maawa Ka sa amin 
Pari: Kristo, pakinggan Mo kami 
Bayan: Kristo, pakapakinggan Mo kami 


Sa bawat pahayag, itugon ang mga salitang, “Maawa Ka sa amin. *” 


Namumuno: Diyos Ama sa langit,” 
Diyos Anak na tumubos sa sanlibutan, 
Diyos Espiritu Santo, 
Santisima Trinidad, iisang Diyos, 
Puso ni Hesus, Anak ng Amang Walang hanggan, 


Puso ni Hesus, nilalang ng Espiritu Santo sa tiyan ng Inang 
Birhen, 


Puso ni Hesus, na nakikipag-isang tunay sa Verbo ng Diyos, 


Puso ni Hesus, na walang hanggan ang Kamahalan, 
Puso ni Hesus, Templong Banal ng Diyos, 

Puso ni Hesus, Tabernakulo ng kataas-taasan, 

Puso ni Hesus, Bahay ng Diyos at Pinto ng langit, 
Puso ni Hesus, maalab na siga ng pag-ibig, 

Puso ni Hesus, sisidlan ng Katuwiran at Pag-ibig, 
Puso ni Hesus, puspos ng kabutihan at pag-ibig, 
Puso ni Hesus, kalaliman ng lahat ng kabanalan, 
Puso ni Hesus, Karapat-dapat sa lahat ng pagpupuri, 
Puso ni Hesus, Hari at Sentro ng lahat ng mga puso, 


Puso ni Hesus, sisidlan ng dilang kayamanan ng karunungan at 
katalinuhan, 


Puso ni Hesus, tahanan ng buong pagka-Diyos, 
Puso ni Hesus, kinalulugdang lubos ng Diyos Ama, 


Puso ni Hesus, na sa Iyong kasaganaan ay nababahaginan 
kaming lahat. 


Puso ni Hesus, hangarin ng mga bulubunduking walang 
hanggan, 


Puso ni Hesus, matiisin at lubhang maawain, 

Puso ni Hesus, kayamanan ng tanang tumatawag sa Iyo, 

Puso ni Hesus, bukal ng buhay at kabanalan, 

Puso ni Hesus, kabayaran ng aming mga kasalanan, 

Puso ni Hesus, tinigib ng karuwahaginan, 

Puso ni Hesus, na nasugatan ng dahil sa aming mga kasalanan, 
Puso ni Hesus, na masunurin hanggang kamatayan, 


Puso ni Hesus, na pinaglagusan ng sibat, 


Pari: 


Bayan: 


Pari: 


Bayan: 


Pari: 


Bayan: 
Pari: 
Bayan: 


Pari: 


Pari at Bayan: 


Puso ni Hesus, batis ng tanang kaaliwan, 

Puso ni Hesus, buhay at pagkabuhay naming mag-uli, 

Puso ni Hesus, kapayapaan at pakikipagkasundo namin, 
Puso ni Hesus, na inihain ng dahil sa aming mga kasalanan, 
Puso ni Hesus, kaligtasan ng mga umaasa sa Iyo, 

Puso ni Hesus, pag-asa ng mga namamatay sa Iyong grasya, 


Puso ni Hesus, ligaya ng lahat ng mga Santo, 


Kordero ng Diyos na nakakawala ng mga kasalanan ng 
sanlibutan, 


Patawarin Mo po kami, Panginoon namin. (Maawa Ka sa amin) 


Kordero ng Diyos na nakawawala ng mga kasalanan ng 
sandaigdigan, 


Pakapakinggan Mo kami Panginoon namin. 


Kordero ng Diyos na nakakawawala ng mga kasalanan ng 
santinakpan, 


Maawa Ka sa amin. 

Hesus, maamo at mababang Puso 

Gawin mo po na ang aming mga puso ay matulad sa Puso Mo. 
Manalangin tayo: 


Makapangyarihan at walang hanggang Diyos, tunghayan 
Mo ang Puso ng lubhang iniibig Mong Anak at ang mga 
pagpupuri at kabayaran na kanyang inihahandog sa Iyo, sa 
ngalan ng mga makasalanan. Maglubag nawa ang Iyong loob at 
marapatin — Mong ipagkaloob ang kapatawaran sa 
nagmamakaawa sa Iyo, sa ngalan ni Hesukristong Anak mo, na 
nabubuhay at naghaharing kasama mo at ng Espiritu Santo 
magpasa walang hanggan. 


Amen. 


PAGBABASBAS 


Lahat ay luluhod habang iinsensuhan ng punong tagapagdiwang ang 
Sakramento habang inaawit ang 


Tantum ergo. 
Tantum ergo Sacramentum 
Veneremur cernui: 

Et antiquum documentum 
Novo cedat ritui: 
Praestet fides supplementum 
Sensuum defectui. 


Genitori, Genitoque 
Laus et iubilatio, 
Salus, honor, virtus quoque 
Sit et benedictio: 
Procedenti ab utroque 
Compar sit laudatio. 
Amen. 


Isusuot ng pari ang belo humerale, tutungo sa altar, at babasbasan ang 


sambayanan. 


PAGPUPURI 


Pari at Bayan: Purihin ang Diyos. 


Purihin ang kanyang santong ngalan. Purihin si Hesukristo, 
Diyos na totoo at tao namang totoo. 


Purihin ang ngalan ni Hesus. 


Purihin ang kanyang kabanal-banalang Puso. Purihin ang 
kanyang kamahal-mahalang Dugo. Purihin si Hesukristo sa 
Santisimo Sakramento sa altar. Purihin ang Espiritu Santo, ang 
mang-aaliw. Purihin ang Dakilang Ina ng Diyos, si Maria 
Santisima. 


Purihin ang kalinis-linisang paglilihi sa kanya 


Purihin ang maluwalhating pag-aakyat kay Maria, kaluluwa at 
katawan. 


Purihin ang ngalan ni Maria, Birhen at Ina. Purihin si San Jose, 
ang kanyang kalinis-linisang esposo. 


Purihin ang Diyos sa kanyang mga anghel at kanyang mga Santo. 


Itatago ng pari ang Banal na Sakramento habang inaawit ang O Sacrament 
Most Holy o iba pang naaangkop na awit. Para sa iba pang naaangkop na awit, 
tunghayan ang pahina 28. 


O Sacrament Most Holy 


O Sacrament most Holy, O Sacrament Divine, 
All praise and all thanksgiving 
be every moment thine, Be every moment thine. 
Sweet Sacrament we Thee adore, 


O make us love Thee more and more! O make us love Thee more and more! 


O Sacrament Most Holy, O Sacrament Divine, 
All praise and all thanksgiving be every moment thine, 


Be every moment thine. 


Kapag naipasok na sa tabernakulo ang Banal na Sakramento, aawitin 


ng lahat ang Salve Regina. 


Salve, Regina, mater misericordiae: 
Vita, dulcedo, et spes nostra, salve. 
Ad te clamamus, exsules, filii Hevae. 
Ad te suspiramus, gementes et flentes 
in hac lacrimarum valle. 

Eia ergo, Advocata nostra, 
illos tuos misericordes oculos 
ad nos converte. 

Et Iesum, benedictum fructum ventris tui, 
nobis, post hoc exsilium ostende. 

O clemens: O pia: O dulcis 
Virgo Maria. 


